

**Индия и Шри Ланка - Обиколен тур**

Делхи-Агра-Джайпур-Мумбай-Бентота-Канди-Сигирия-Коломбо

1. март

Полет София-Делхи през транзитно летище.

1. март

Пристигане в Делхи. Трансфер до хотела и настаняване.

Вечерта - посещение на Гарудвара Бангла Сахиб - храм за преклонение на Сикхите. По желание можете да се присъедините към другите поклонници, като се включите в сервирането на храна на богомолците. Връщане в хотела и нощувка.

1. март

Закуска в хотела. Сутрешна обиколка на Стария град в Делхи - посещение в Джама Масджид, най-голямата джамия в Индия. Разположена на могила в сърцето на някогашната столица на Мугалите, тази впечатляваща структура от червен камък красиво се прелива в очертанията на Стария Делхи с двор, който може да събере 25 000 поклонници. На туристките ще бъдат дадени рокли, както е по протокола за посещение на джамията.

Разходка с едно от най-характерните транспортни средства за Индия - велосипедната рикша. Безброй цветове, организиран хаос, тълпи, лабиринт от тесни улички, успокояващи аромати, опияняващи миризми, бездомни кучета и свещената крава – ще видите всичко това и много повече, докато велосипедната ви рикша умело криволичи през крайните улички на оградения град Шахжаханабад и преминете покрай Червената Крепост.

Запознаване с изкуството да бъдеш гълъбар получило кралско покровителство в средновековна Индия. На един от градските покриви Кабутарбаз (любител на гълъбите) ще демонстрира изкуството да контролира 50 гълъба, използвайки свирка, пръчка и торба със семена. Посещение на Радж Гат - мястото на кремация на Махатма Ганди.Обиколката продължава в новата част на града - Ню Делхи. Посещение на мавзолея на император Хумаюн - предшественик на архитектурния стил на Мугалите. Посещение на кулата Китаб Минар от 12-ти век, грациозно ръчно издълбана по цялата си височина от около 73 метра. Преминаване покрай Индийската Порта (паметник на загиналите индийски войници), президентската резиденция - някога дворецът на вицекраля, сградата на Парламента и сградите на секретариата - интересна смесица от викторианска архитектура и архитектурата от 20-ти век. Връщане в хотела и нощувка.

1. март

Отпътуване с бус за Агра. Пристигане в Агра и настаняване в хотела.

Следобедна обиколка на забележителностите в Агра - Крепостта Агра - построена от император Акбар на западния бряг на река Ямуна и украсена с палати и градини от Джахангир. Посещение на Диван-и-Аам (зала за публична ауденция) и Диван-и-Кхас (зала за частна аудиенция) и други дворци в комплекса. Късно следобед посетете Мехтаб Багх от задната страна на Тадж Махал от другата страна на река Ямуна за снимки по залез слънце. Връщане в хотела и нощувка.

1. март

Посещение на Тадж Махал: придвижване с тонга (каруца с коне) до Тадж Махал Гейт по изгрев слънце. Разположен на брега на река Ямуна, Тадж Махал е въплъщение на любовта, създаден от император Шахджахан. Този великолепен паметник е разположен около Чарбагх или планът за "четири градини", които са разделени от водни течения - отражение на персийския стил.

Връщане в хотела за закуска. Напуксане на Агра с бус и заминаване за Джайпур

По пътя посещение на Фатехпур Сикри. Построен от император Акбар между 1570 и 1585 г. и внезапно изоставен 15 години по-късно поради сериозен недостиг на вода. Известен с грациозните сгради,

включително джамията Джама Масджид, Гробницата на Салим Чисщи, Панч Махал и другите дворци. Пристигане и настаняване в хотела в Джайпур.

Свободна вечер и нощувка.

1. март

Закуска. Сутрешна екскурзия до комплекса Кехлибарената крепост, известен със своите укрепления, отразяващи се в тихите води на езерото Маота. Оригиналният дворец е построен от Раджа Ман Сингх, а допълнения са направени по-късно от Саваи Джаи Сингх. Възможност за изкачване на хълма на гърба на слон.

Следобедна туристическа обиколка на град Джайпур включваща посещения на градският дворец, дворецът Хава Махал и обсерваторията Джантар Мантар. Градският дворец сега е превърнат в музей, с изключение на една малка част, която все още се използва от кралското семейство на Джайпур. Една от основните атракции в музея е частта, посветена на оръжията и боеприпасите, използвани от кралското семейство в миналото. Други важни забележителности са Музеят на Текстила и Костюмите, Художествената галерия, дворците Чандра Махал и Мубарак Махал и залата за частни аудиенции Диван- и-Кхас.Преминаване покрай Хава Махал - най-известната забележителност в Джайпур, Този розов дворец е конструиран така, че дамите да могат да наблюдават кралските шествия, без да са видими за външни хора.Посещение на най-голямата каменна обсерватория в света, която разполага с 18 големи инструмента, много от които все още са в работно състояние.

Връщане в хотела и нощувка.

1. март

Закуска и трансфер до летището. Полет до Мумбай. Пристигане, трансфер до хотела и настаняване. Следобяд - полудневна туристическа обиколка на града включваща комбинация от местна култура, цветове и ярко контрастиращия космополитен Мумбай. Ярки улици и организиран хаос, в които се крият жилища, храмове, приюти за крави и дузина специализирани мини пазари - предоставящи гледка като никоя друга. Район Лалбаг е сърцето на текстилната индустрия, която процъфтява в Мумбай от средата на 19-ти до края на 20-ти век. По-късно се превръща в пазара за подправки и зеленчуци. Булешвар е квартал в Мумбай, известен с това, че е дом на над 100 храма, включително Мумба Деви. Районът е известен и с пазара за плодове и зеленчуци Булешвар. Прибиране в хотела инощувка.

1. март

След закуска отпътуване за екскурзия с лодка до пещерите Елефанта. Основната пещера е с множество големи скулптурни панели, всички сврзани с Шива, както и отделно светилище. Най-интересното от панелите включва Тримурти, или триглавия Шива . В другите панели Шива се появява като Ардханаришвара, който обединява и двата пола в едно тяло.

Следобяд преминаване през кварталът - обществена пералня Доби Гот.

Наблюдаване на местния влак, на който пътуващите се возят и отвън и отгоре – подходящо за снимки. Връщане в хотела.

Следобед тур на историческата част от града. Посещение на сградата на Общинския корпус, която се намира срещу гарата Виктория, проектирана в ранноготически стил и смесена с индийски мотиви. Куполът, основната архитектурна особеност, е на 71,5 метра от земята. Върховният съд е построен през 1878 г. в ранно английски готически стил. Кулите Раджабай, построени през 19 век в готически стил в университетския кампус, имат часовникова кула, висока 79 метра. Преминаване покрай Виктория Терминус, една от най-големите сгради в готически стил. По-късно посещение на Портата на Индия, 26- метрова каменна арка, построена да отбележи предложеното посещение на крал Джордж Пети в Индия през 1911 г.

След края на програмата трансфер до летището. 17.45-20.25 ч. – Полет до Коломбо.

Пристигане и трансфер до хотел на плажа.

16-17 Март

Свободно време за почивка на плажа

1. Март

Отпътуване за Канди. По пътя се посещава резерват за слонове в Пинавела, основан през 1975 г., за да приема слонове, останали без родители и слонове пострадали от бракониери.

Посещение на Кралската ботаническа градина в Перадения– най-голямата в Югоизточна Азия. На площ от 147 акра може да се видят повече от 4000 разнообразни дървета, растения и цветя, в това число редки видове палми, билки, повече от 300 вида орхидеи.

Пристигане в Канди - културната столица на страната. В центъра на града, около изкуствено езеро, се намира храма Далада Малигава, където се съхранява главната реликва на Шри Ланка – Свещенният зъб на Буда. Вечеря и нощувка в хотел в Канди.

1. Март

Напускане на хотела и отпътуване за Сигирия. Посещение на градина за подправки в Матале и фабрика за батик.

През втората половина на деня: качване на хълма Сигирия, известен и като "Лъвската скала", който е една от главните забележителности в цялата страна. На височина около 180 м през V век, крал Касапа е построил дворец, входът към който е "охраняван" от огромен каменен лъв. Крепостта е била обградена от градини с басейни и фонтани. Около 500 фрески са украсявали скалната галерия, но само няколко от тях са се запазили до наши дни. Вечеря и нощувка в хотел в Дамбула.

1. Март

Закуска и отпътуване към Коломбо. Разглеждане на пещерния храм в Дамбула, разположен на върха на скала с височина 350 м над морското равнище. Храмът, състоящ се от пет пещери и известен с многото събрани в него статуи на Буда (някои от тях на повече от 2000 години). Пристигане в Коломбо и настаняване в хотела. Свободно време за разходка в централната част на града.

1. Март

Полет Коломбо-София през транзитно летище. Пристигане в София на 21 март.

**Пакетна цена на човек в двойна стая при заплащане на депозит до 15 декември:**

**в хотел 4\* - 2860 Евро** **в хотел 5\* - 3240 Евро**

**Пакетна цена на човек в двойна стая при заплащане на депозит** **след 15 декември:**

**в хотел 4\* - 2960 Евро в хотел 5\* - 3360 Евро**

**ПАКЕТ УСЛУГИ, ВКЛЮЧЕНИ В ЦЕНАТА:**

* Самолетни билети за полети в икономична класа с включен багаж и летищни такси София-транзитно летище-Делхи, Коломбо-транзитно летище-София;
* Самолетни билети за полети в икономична класа с включен багаж и летищни такси Джайпур-Мумбай-Коломбо;
* 2 нощувки в Ню Делхи в двойна стая с включени закуски в избрания хотел;
* 1 нощувка в Агра в двойна стая с включени закуски в избрания хотел;
* 2 нощувки в Джайпур в двойна стая с включени закуски в избрания хотел;
* 1 нощувка в Мумбай в двойна стая с включени закуски в избрания хотел;
* 3 нощувки в Бентота в хотел на плажа в двойна стая с включени закуски и вечери в избрания хотел;
* 1 нощувка в Канди в двойна стая с включена закуска и вечеря в избрания хотел;
* 1 нощувка в Дамбула в двойна стая с включена закуска и вечеря в избрания хотел;
* 1 нощувка в Коломбо в двойна стая с включена закуска и вечеря в избрания хотел;
* транспорт с автобус, специално нает за групата, по време на цялата програма;
* 12-дневна туристическа програма по време на цялата екскурзия по маршрута Делхи- Агра-Джайпур-Мумбай-Бентонта-Канди-Сигирия-Коломбо;
* виза за Индия;
* виза за Шри Ланка
* медицинска застраховка „Помощ при пътуване“ с покритие 10000 Евро;
* водач на групата от България.

**ХОТЕЛИ ПО ПРОГРАМАТА:**

* + Делхи: The Hans 4\*/ Le Meridien 5\* или подобни
  + Агра: Howard Plaza The Fern 4\* / The Trident 5\* или подобни
  + Джайпур: Golden Tulip Jaipur 4\*/ The Trident 5\* или подобни
  + Мумбай: Mirage 4\*/ Trident BKC 5\* или подобни
  + Бентонта: The Palms Hotel Beruwela 4\* / Eden Resort & Spa 5\* или подобни
  + Канди: Royal Kandyan 4\* / Mahaweli reach 5\* или подобни
  + Дамбула: Sungreen Resort 4\* / Jetwing Lake или подобни
  + Коломбо: The Fairway 4\*/ The Kingsbury 5\* или подобни

## ЗАБЕЛЕЖКИ:

1. Пакетната цена не включва:

\* обедите и вечерите, които не са описани в пакета услуги.

1. Офертната цена е калкулирана при цени на самолетни билети за международни и вътрешни полети към дата 27.11.2017 от 513 евро + 322 евро летищни такси. При промяна на тези цени, пакетната цена ще се актуализира, съгласно цената на билетите към момента нарезервация.
2. В случай, че броят на пътуващите изисква настаняване в единична стая на някой от участниците, той доплаща разликата в цените на двойна и единична стая, която е в размерна:

* 602 Евро при настаняване в хотели 4\*.
* 756 Евро при настаняване в хотели 5\*.

1. Цената на пътуването е базирана на група от минимум 15 човека. При по-малък брой е възможно цената да се промени.
2. Калкулацията на пакетната цена е направена при обменни курсове на USD към EUR EUR 1 = USD 1.18. При промяна на курсa с повече от 3 %, съгласно Закона за Туризма, туроператорът има право да актуализира пакетната цена със същия процент.
3. Ако желаете, в деня на плащането на аванса по пътуването, можете да сключите застраховка "Отмяна на пътуването", която покрива рисковете от загуба на суми при невъзможност за пътуване, поради медицински или немедицински причини.

## ЗА ВКЛЮЧВАНЕ В ГРУПАТА Е НЕОБХОДИМО:

1. Необходимо е да платите в брой или да преведете в срок до 15 .12.2017 г. по банковата ни сметка IBAN: BG09BPBI79401074867304, код BIC: BPBIBGSF, е необходимо да преведете левовата равностойност на 1000 Евро по фиксинга на БНБ за деня на плащането.
2. Необходимо е да получим в срока от т.1 копие на лична карта или паспорт (в зависимостот документа, с който ще пътувате).
3. Да платите в брой или да преведете в срок до 02.02.2018 г. в банковата ни сметка IBAN: BG09BPBI79401074867304, код BIC: BPBIBGSF, левовата равностойност на остатъка от пакетната цена и летищните такси по фиксинга на БНБ за деня на плащането.